Esinevakuutus tarjoaa laajaa turvaa maatilasi omaisuudelle. Se kattaa useimmat ja tavanomaisimmat tuotantoa uhkaavat ilmiöt, kuten palon, räjähdyksen, sähköilmiön, salamaniskun, varkauden, vahingonteon, vuodon ja myrskyn. Laaja vakuutusturva kattaa myös muut äkilliset ja ennalta arvaamattomat vahingot. Tällaisia voivat olla esimerkiksi irtaimiston, koneiden ja laitteiden rikkoutumiset tai pesuvesien joutuminen maidon joukkoon laitevian tai käyttövirheen seurauksena.